

**TISZAKÉCSKE VÁROS ÖNKORMÁNYZATÁNAK**

**JEGYZŐJE**

**Tájékoztató**

**A hatályos jogszabályok értelmében a szálláshely üzemeltető kötelezettsége, hogy a szálláshely-minősítő szervezet által kiadott minősítő dokumentumot a Tiszakécskei Polgármesteri Hivatal felé megküldje**.

A szálláshely-szolgáltatásra vonatkozó jogszabályi előírások lényeges változása 2022. január 1. napjától, hogy szálláshely-üzemeltetési tevékenység csak olyan szálláshelyen folytatható, amely megfelel azon szálláshelytípus szerinti minőségi, műszaki és szolgáltatási követelményeknek, amely tekintetében a szálláshely-szolgáltatási tevékenységet folytatni kívánják.

**A szálláshely-minősítési eljárás szabályai és szempontrendszere a szálláshely-minősítő szervezet elektronikus felületén kerülnek közzétételre.** Minden további fontos információ megtalálható az alábbi honlapon: <https://www.szallashelyminosites.hu>

**A szálláshely-szolgáltatóknak be kell jelenteniük a tevékenységüket a jegyzőnek,** engedélyezési eljárás változatlanul nincs. A szálláshely-minősítés elkülönül a jegyző eljárásától, megelőzi azt. A szálláshely-szolgáltatási tevékenység bejelentésének kötelező melléklete a szálláshely-minősítéséről szóló igazoló dokumentum. A szálláshely-szolgáltató ezzel a nyilatkozattal együtt teszi meg bejelentését a jegyzőhöz. A jegyző a szálláshely-szolgáltatót a minősítő szervezet által megállapított minőségi fokozatnak megfelelően veszi nyilvántartásba.

A szálláshely-szolgáltató a szálláshely üzemeltetési tevékenység bejelentését megelőzően, valamint az első minősítést követően háromévente **köteles a szálláshely-minősítő szervezet vizsgálatát és értékelését kérni**, a szálláshelytípusra vonatkozó követelményekhez igazodó minőségi fokozatba sorolás érdekében.

 **A már nyilvántartásba vett szálláshelyek tulajdonosainak, illetve üzemeltetőinek az első szálláshely - minősítés érdekében** - a kapcsolattartó és a szálláshely adatainak megadásával – **regisztrálniuk kellett/kell:**

 - szállodának, panziónak **2021. december 31-ig,**

 - kempingnek, üdülőháztelepnek, közösségi szálláshelynek **2022. június 30-ig,**

 - magánszálláshelynek, egyéb szálláshelynek **2024. január 1-ig.**

**Kérjük, ellenőrizzék le, hogy a minősítés megtörtént-e már Önöknél és magát a dokumentumot továbbították-e a Jegyző (Adóiroda) felé, ugyanis a szálláshely-szolgáltató a szálláshelyminősítésben bekövetkezett változást követően, valamint a szálláshely-minősítés megújítása során kiállított dokumentumot haladéktalanul** – 8 napon belül – **köteles megküldeni a jegyzőnek.**

 **A szálláshely-szolgáltatási tevékenységet folytatókról vezetett hatósági nyilvántartás ezentúl már a tevékenység minőségi fokozatba sorolását is tartalmazza**, ehhez azonban szükséges a minősítő eljárás során kiállított dokumentum haladéktalan megküldése.

***Tájékoztatjuk, hogy a fentiekben foglaltak teljesítése a szálláshely-szolgáltató kötelezettsége.***

**A dokumentum elektronikus úton benyújtható** az e-Papír szolgáltatás alkalmazásával:

<https://epapir.gov.hu/>

**Címzett:** TISZAKÉCSKE VÁROS ÖNKORMÁNYZATA

**Témacsoport:** Önkormányzati igazgatás

**Ügytípus:** Kereskedelmi ügyek

Amennyiben **már rendelkezik érvényes minősítéssel**, úgy szíveskedjenek azt e-Papír benyújtásával igazolni a rendelkezésükre álló minősítő dokumentummal.

Minden további fontos információ megtalálható az alábbi honlapon:

<https://www.szallashelyminosites.hu/>

Szíves közreműködését köszönjük!

Tiszakécske, 2023. december 8.